《岁饥郡行赈恤过馀杭呈辛县尹》
宋代·胡仲弓

山城百货集，富庶如丰年。市有醉人卧，野无饿莩眠。

天目发深秀，馀不流清妍。山花堕酒盏，水鸟上渔船。

禄薄吏如隐，心閒令欲仙。人言风土美，我羡长官贤。

何须论赤望，此地称华颠。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。